CELEX: 32014R0042
Language: mt
Date: 2014-01-20 00:00:00
Title: 2014/42/UE: Regolament tal-Kunsill tal- 20 ta’ Jannar 2014 li jemenda r-Regolament (UE) Nru 267/2012 dwar miżuri restrittivi kontra l-Iran

20.1.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 15/18
            
         REGOLAMENT TAL-KUNSILL
   tal-20 ta’ Jannar 2014
   li jemenda r-Regolament (UE) Nru 267/2012 dwar miżuri restrittivi kontra l-Iran
   (2014/42/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 215 tiegħu,
   Wara li kkunsidra d-Deċiżjoni tal-Kunsill 2010/413/PESK tas-26 ta' Lulju 2010 dwar miżuri restrittivi kontra l-Iran u li tħassar il-Pożizzjoni Komuni 2007/140/PESK (1),
   Wara li kkunsidra l-proposta konġunta mir-Rappreżentanta Għolja tal-Unjoni għall-Affarijiet Barranin u l-Politika ta' Sigurtà u mill-Kummissjoni Ewropea,
   Billi:
   
               (1)
            
            
               Ir-Regolament tal-Kunsill (UE) Nru 267/2012 (2) jagħti effett lill-miżuri previsti fid-Deċiżjoni 2010/413/PESK.
            
         
               (2)
            
            
               Fl-24 ta’ Novembru 2013, iċ-Ċina, Franza, il-Ġermanja, il-Federazzjoni Russa, ir-Renju Unit u l-Istati Uniti, appoġġati mir-Rappreżentanta Għolja tal-Unjoni għall-Affarijiet Barranin u l-Politika ta’ Sigurtà laħqu ftehim mal-Iran dwar Pjan ta’ Azzjoni Konġunt li jiddefinixxi approċċ biex tintlaħaq soluzzjoni komprensiva fit-tul għall-kwistjoni nukleari Iranjana. Ġie miftiehem li l-proċess li wassal għal din is-soluzzjoni komprensiva jkun jinkludi, bħala l-ewwel pass, miżuri inizjali li dwarhom kien hemm qbil reċiproku biex jittieħdu miż-żewġ naħat għal perjodu ta’ sitt xhur u li jiġġeddu permezz ta’ kunsens reċiproku.
            
         
               (3)
            
            
               Bħala parti minn dan l-ewwel pass, l-Iran iwettaq għadd ta’ miżuri volontarji kif speċifikat fil-Pjan ta’ Azzjoni Konġunt. Bħala kumpens għal dan, jitwettqu għadd ta’ miżuri volontarji li jinkludu s-sospensjoni mill-Unjoni, għal durata ta' sitt xhur, matul liema perijodu l-kuntratti rilevanti għandhom jiġu eżegwiti, tal-miżuri restrittivi li ġejjin:
               
                           —
                        
                        
                           il-projbizzjoni fuq il-provvediment ta’ assigurazzjoni u riassigurazzjoni u trasport ta' żejt mhux raffinat Iranjan.
                        
                     
                           —
                        
                        
                           il-projbizzjoni fuq l-importazzjoni, ix-xiri, jew it-trasport ta’ prodotti petrokimiċi Iranjani u fuq il-provvediment ta’ servizzi relatati.
                        
                     
                           —
                        
                        
                           il-projbizzjoni fuq il-kummerċ fid-deheb u metalli prezzjużi mal-Gvern tal-Iran, il-korpi pubbliċi tiegħu u l-Bank Ċentrali tal-Iran, jew persuni u entitajiet li jaġixxu f’isimhom.
                        
                     
         
               (4)
            
            
               Barra minn hekk, il-Pjan ta’ Azzjoni Konġunt jipprevedi wkoll iż-żieda b’għaxar darbiet tal-limiti tal-awtorizzazzjoni fir-rigward tat-trasferimenti ta’ fondi lejn u mill-Iran.
            
         
               (5)
            
            
               Fi 20 ta' Jannar 2014, il-Kunsill adotta d-Deċiżjoni 2014/21/PESK (3) li temenda d-Deċiżjoni 2010/413/PESK.
            
         
               (6)
            
            
               Il-miżuri msemmija hawn fuq jaqgħu fil-kamp ta' applikazzjoni tat-Trattat u għalhekk hija neċessarja azzjoni regolatorja fil-livell tal-Unjoni sabiex jiġu implimentati, b'mod partikolari bl-għan li tiġi żgurata l-applikazzjoni uniformi tagħhom mill-operaturi ekonomiċi fl-Istati Membri kollha.
            
         
               (7)
            
            
               Ir-Regolament (UE) Nru 267/2012 għandu għalhekk jiġi emendat kif meħtieġ,
            
         ADOTTA DAN IR-REGOLAMENT:
   Artikolu 1
   Ir-Regolament (UE) Nru 267/2012 huwa emendat kif ġej:
   
               (1)
            
            
               Fl-Artikolu 11, jiżdiedu l-paragrafi 3 u 4 li ġejjin:
               "3.   L-applikazzjoni tal-projbizzjoni stipulata fil-punt (c) tal-paragrafu 1 għandha tiġi sospiża fir-rigward tal-prodotti elenkati fl-Anness XI.
               4.   L-applikazzjoni tal-projbizzjoni stipulata fil-punt (d) tal-paragrafu 1għandha tiġi sospiża sa fejn jikkonċerna l-provvediment ta' assigurazzjoni u ta' riassigurazzjoni relatati mal-importazzjoni, ix-xiri, jew it-trasport tal-prodotti elenkati fl-Anness XI."
            
         
               (2)
            
            
               Fl-Artikolu 13, jiddaħħal il-paragrafu 3 li ġej:
               "3.   L-applikazzjoni tal-projbizzjonijiet stipulati fil-punti (a), (b), (c) u (d) tal-paragrafu (1) għandha tiġi sospiża."
            
         
               (3)
            
            
               Fl-Artikolu 15, jiddaħħal il-paragrafu 3 li ġej:
               "3.   L-applikazzjoni tal-projbizzjonijiet stipulati fil-punti (a), (b) u (c) tal-paragrafu 1 għandha tiġi sospiża fir-rigward tal-prodotti elenkati fl-Anness XII."
            
         
               (4)
            
            
               Jiddaħħal l-Artikolu 28b li ġej:
               "Artikolu 28b
               1.   B’deroga mill-Artikolu 23(2) u (3), l-awtoritajiet kompetenti jistgħu jawtorizzaw, taħt il-kundizzjonijiet li huma jikkunsidraw xierqa, ir-rilaxx ta’ riżorsi ekonomiċi jew li jagħmlu disponibbli fondi jew riżorsi ekonomiċi, direttament jew indirettament, lill-Ministeru taż-Żejt, kif elenkat fl-Anness IX, wara li jkun ġie ddeterminat li dawk il-fondi jew riżorsi ekonomiċi huma meħtieġa għall-eżekuzzjoni ta’ kuntratti għall-importazzjoni, ix-xiri, jew it-trasport tal-prodotti petrokimiċi elenkati fl-Anness V, li joriġinaw mill-Iran jew li ġew impurtati mill-Iran.
               2.   L-Istati Membri kkonċernati għandhom jinfurmaw lill-Istati Membri l-oħra u lill-Kummissjoni, fi żmien 4 ġimgħat, bl-awtorizzazzjonijiet mogħtija skont dan l-Artikolu."
            
         
               (5)
            
            
               L-Artikolu 30 huwa emendat kif ġej:
               
                           (a)
                        
                        
                           fil-paragrafu 3(a):
                           
                                       (i)
                                    
                                    
                                       ir-referenza għal "EUR 100 000" hija sostitwita bi "EUR 1 000 000";
                                    
                                 
                                       (ii)
                                    
                                    
                                       ir-referenza għal "EUR 40 000" hija sostitwita bi "EUR 400 000";
                                    
                                 
                     
                           (b)
                        
                        
                           fil-paragrafu 3(b):
                           
                                       (i)
                                    
                                    
                                       ir-referenza għal "EUR 100 000" hija sostitwita bi "EUR 1 000 000";
                                    
                                 
                                       (ii)
                                    
                                    
                                       ir-referenza għal "EUR 40 000" hija sostitwita bi "EUR 400 000";
                                    
                                 
                     
                           (c)
                        
                        
                           fil-paragrafu 3(c) ir-referenza għal "EUR 10 000" hija sostitwita bi "EUR 100 000".
                        
                     
         
               (6)
            
            
               L-Artikolu 30a huwa emendat kif ġej:
               
                           (a)
                        
                        
                           fil-paragrafu 1(b) ir-referenza għal "EUR 40 000" hija sostitwita bi "EUR 400 000";
                        
                     
                           (b)
                        
                        
                           fil-paragrafu 1(c) ir-referenza għal "EUR 40 000" hija sostitwita bi "EUR 400 000".
                        
                     
         
               (7)
            
            
               Fl-Artikolu 37b, jiddaħħal il-paragrafu 3 li ġej:
               "3.   L-applikazzjoni tal-projbizzjoni stipulata fil-paragrafu 1 għandha tiġi sospiża."
            
         
               (8)
            
            
               Fil-punt (b) tal-Artikolu 45, il-kliem "temenda l-Annessi III, IV, IVA, V, VI, VIA, VIB, VII, VIIA, VIIB u X" huma sostitwiti bil-kliem " temenda l-Annessi III, IV, IVA, V, VI, VIA, VIB, VII, VIIA, VIIB, X, XI u XII ".
            
         
               (9)
            
            
               L-Anness I u l-Anness II għal dan ir-Regolament huma miżjuda bħala l-Annessi XI u XII rispettivament.
            
         Artikolu 2
   Dan ir-Regolament għandu jidħol fis-seħħ fid-data tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-20 ta’ Jannar 2014.
      
         
            Għall-Kunsill
         
         
            Il-President
         
         C. ASHTON
      
   
   
      (1)  ĠU L 195, 27.7.2010, p. 39.
   
      (2)  Ir-Regolament tal-Kunsill (UE) Nru 267/2012 tat-23 ta' Marzu 2012 dwar miżuri restrittivi kontra l-Iran u li jħassar ir-Regolament (UE) Nru 961/2010 (ĠU L 88, 24.3.2012, p. 1).
   
      (3)  Ara paġna 22 ta' dan il-Ġurnal Uffiċjali.
   
      ANNESS I
      
         
            “ANNESS XI
            
               Lista ta’ prodotti msemmija fl-Artikolu 11(3) u (14)
            
            
                        Kodiċi NM
                     
                     
                        Deskrizzjoni
                     
                  
                        2709 00 
                     
                     
                        Żjut minerali (petroleum) u żjut miksubin minn minerali bituminużi, mhux raffinati”.
                     
                  
      
   
   
      ANNESS II
      
         
            "ANNESS XII
            
               LISTA TA’ PRODOTTI MSEMMIJA FL-ARTIKOLU 15(3)
            
            
                        Kodiċi NM
                     
                     
                        Deskrizzjoni
                     
                  
                        7106 
                     
                     
                        Fidda (inkluża fidda miksija bid-deheb jew bil-platinu), mhux maħduma jew f’għamliet semimanifatturati, jew f’għamla ta’ trab
                     
                  
                        7108 
                     
                     
                        Deheb (inkluż deheb miksi bil-platinu), mhux maħdum jew f’għamla semimanifatturata, jew f’għamla ta’ trab
                     
                  
                        7109 
                     
                     
                        Metalli ta’ valur baxx jew fidda, miksijin bid-deheb, mhux maħdumin aktar ħlief semimanifatturati
                     
                  
                        7110 
                     
                     
                        Platinu, f’għamliet mhux maħdumin jew semi-manifatturati, jew f’għamla ta’ trab
                     
                  
                        7111 
                     
                     
                        Metalli ta' valur baxx, fidda jew deheb, miksijin bil-platinu, mhux maħdumin aktar ħlief semi-manifatturati
                     
                  
                        7112 
                     
                     
                        Skart u fdal ta’ metall prezzjuż jew ta’ metall miksi b’metall prezzjuż; skart u fdal ieħor li fih metall prezzjuż jew komposti ta’ metall prezzjuż, ta’ tip użat l-aktar għall-irkupru ta’ metall prezzjuż".